钦定古今图书集成/明伦汇编/氏族典/第412卷 > 杜鸿渐
## 钦定古今图书集成/明伦汇编/氏族典/第412卷 > 杜鸿渐

按《唐书杜暹传》，“暹族子鸿渐，字之巽。父鹏举，终安州
刺史。鸿渐第进士，解褐为朔方判官。禄山乱，皇太子
按军平凉，未知所适，鸿渐与魏少游等谋奉迎太子。
太子既至灵武，鸿渐即与裴冕等劝即皇帝位，授鸿
渐兵部郎中，俄为武部侍郎，迁河西节度使。两京平，
节度荆南。代宗广德二年，以兵部侍郎同中书门下”
平章事，寻进中书侍郎。崔旴据成都，命鸿渐以宰相
往镇抚之。鸿渐性畏怯，无它远略，而晚节溺浮图道，
畏杀戮，惮旴雄武，反委以政。进门下侍郎。大历四年，
疾卒，谥文宪。